בית הספר למנהל עסקים של אוניברסיטת אלטו

בית הספר למנהל עסקים של אוניברסיטת אלטו (בפינית: Aalto-yliopiston kauppakorkeakoulu; בשוודית: Aalto-universitets handelshögskola) הוא בית ספר למנהל עסקים הגדול בפינלנד שנוסד בשנת 1911. זהו בית הספר השני הוותיק למנהל עסקים בפינלנד ואחד מבתי הספר למנהל עסקים הוותיקים במדינות הנורדיות. בית הספר הפך לחלק מאוניברסיטת אלטו ב־1 בינואר 2010. הוא היה ידוע בעבר כ"בית הספר לכלכלה של הלסינקי", "בית הספר לכלכלה ומנהל עסקים של הלסינקי", ובמהלך 2010–2012 "בית הספר לכלכלה של אוניברסיטת אלטו". מבחינת קבלה, בית הספר נחשב לבית הספר לעסקים הקשה ביותר בפינלנד. בשנת 2019, לבית הספר היה את מספר המועמדים הגבוהה ביותר לכל תוכנית להשכלה גבוהה בפינלנד. היה לו גם שיעור הקבלה הנמוך ביותר מכל בית ספר למנהל עסקים בפינלנד. היסטוריה בית הספר לעסקים של אוניברסיטת אלטו הוקם בהלסינקי בשנת 1904 על ידי הקהילה העסקית וקיבל מעמד של אוניברסיטה בשנת 1911. הוא פעל כאוניברסיטה פרטית עד 1974, כאשר מדינת פינלנד קיבלה את האחריות הפיננסית של האוניברסיטה. עם זאת, בית הספר נשאר אוטונומי בניהולו ובעניינים הפנימיים שלו. מאז הקמתו סיימו 23,000 סטודנטים. בשנת 1950, בית הספר למנהל עסקים עבר מפביאנינקטו לרונברגינקטו בטלה . בית הספר הפך לחלק מאוניברסיטת אלטו ב־1 בינואר 2010 ועבר במלואו לקמפוס אוטניימי ב־2019. הסמכות ודירוגים בית הספר לעסקים של אוניברסיטת אלטו הוא בית הספר לעסקים הראשון במדינות הנורדיות שקיבל את ההסמכה המשולשת (הסמכות משלושת ארגוני ההסמכה הגדולים והמשפיעים ביותר של בתי ספר למנהל עסקים: AACSB, AMBA ו־EQUIS). נכון לשנת 2023, ההסמכה המשולשת קימת ב־125 אוניברסיטאות בעולם. בית הספר חבר גם בברית הגלובלית בחינוך לניהול (CEMS) ובשותפות בניהול בין־לאומי (PIM). מאז 2005 דירג הפייננשל טיימס את תוכנית CEMS בין התוכניות לתואר שני המובילות בתוכניות למנהל עסקים בעולם. בית הספר לעסקים של אוניברסיטת אלטו הוא חבר פעיל בתוכנית המשותפת הזו. הפייננשל טיימס דירג את בית הספר לעסקים של אוניברסיטת אלטו במקום ה־29 בדירוג בתי הספר לעסקים באירופה ב־2013, במקום ה־78 בתוכניות תואר שני במנהל עסקים (MBA) גלובליות, ובמקום ה־43 בתוכניות לתואר שני בניהול. תארים ותוכניות בית הספר מציע תארים אוניברסיטאיים בכלכלה ומנהל עסקים ברמות תואר ראשון, שני ודוקטורט, יחד עם תוכניות MBA המיועדות לאנשי עסקים המתארחים באמצעות חינוך מנהלים באוניברסיטת אלטו (Aalto EE). לבית הספר מבנה תוכנית דו־שלבי, בהתאם להסכם בולוניה, עם תואר ראשון תלת שנתי ולאחריו תואר שני של שנתיים. סטודנטים חדשים מתחילים בלימודים לקראת תואר ראשון במדעים (.B.Sc) בכלכלה ומנהל עסקים ובסיומם, זכאים להמשיך ללמוד לתואר שני במדעים (.M.Sc). תואר דוקטור נמשך בדרך כלל ארבע שנים נוספות. תוכניות לתואר ראשון משנת 2013, בית הספר מציע את התוכניות הבאות לתואר ראשון במדעים באנגלית (תוכנית תלת שנתית, 180 נקודות זכות): כלכלה (באוטניימי) מנהל עסקים בין־לאומיים (במיקלי) תוכניות לתואר שני בית הספר מציע את התוכניות הבאות לתואר שני במדעים באנגלית (תוכנית שנתיים, 120 נקודות זכות): חשבונאות ניתוח עסקי קיימות יצירתית כלכלה מימון ניהול גלובלי תכנון ניהול עסקי בין־לאומי ניהול מידע ושירות שיווק ניהול אנשים ופיתוח ארגוני ניהול אסטרטגי בעולם משתנה יזמות בר קיימא תוכניות קיץ מאז 1995, בית הספר מציע תוכנית קיץ רב תחומית בשם תוכנית טכנולוגיית המידע (תוכנית של 3 חודשים, 24 נקודות זכות). בית הספר מציע גם קורס קיץ של כיתת אמן עסקית רב תחומית (קורס בן שבועיים, 6 נקודות זכות). קישורים חיצוניים אתר האינטרנט הרשמי של בית הספר למנהל עסקים של אוניברסיטת אלטו בית הספר למנהל עסקים של אוניברסיטת אלטו, ברשת החברתית X (טוויטר) בית הספר למנהל עסקים של אוניברסיטת אלטו, ברשת החברתית אינסטגרם הערות שוליים